b"\n_START_ARTICLE_\nJos\xc3\xa9 Guerrero\n_START_SECTION_\nBiografia\n_START_PARAGRAPH_\nJos\xc3\xa9 Guerrero va estudiar a l'Escola d'Arts i Oficis de Granada. Als anys 40 del segle XX es va instal\xc2\xb7lar a Madrid, on va ingressar a l'Acad\xc3\xa8mia de San Fernando. A nivell professional, va comen\xc3\xa7ar a fer cartells per al cinema. M\xc3\xa9s endavant va anar a viure a Par\xc3\xads, on entraria en contacte amb les avantguardies europees. Roma i Londres, per\xc3\xb2 seria a Nova York on es va instal\xc2\xb7lar el 1949, on es va casar amb Roxanne Pollock, una periodista estatunidenca._NEWLINE_A Manhattan va entrar en contacte amb artistes com Jackson Pollock i Willem De Koonig, tots dos relacionats amb l'action painting. Va realitzar exposicions amb tots dos.\n_START_SECTION_\nObra\n_START_PARAGRAPH_\nEls seus primers treballs es poden considerar figuratius, per\xc3\xb2 conforme va madurant, mostren m\xc3\xa9s resson\xc3\xa0ncies de l'expressionisme abstracte, inspirat per\xc3\xb2 en temes populars andalusos. Hi ha obres seves al Museu Guggenheim de Nova York, al Museu Nacional Centre d'Art Reina Sofia i al Museu d'Art Abstracte Espanyol de Conca). A Granada hi ha un Centre d'Art que porta el seu nom, el Centro Jos\xc3\xa9 Guerrero, inaugurat l'any 2000, amb la donaci\xc3\xb3 realitzada per la v\xc3\xaddua de l'artista a la Prov\xc3\xadncia de Granada."